November 2019 


Departamento di Cultura Aruba 


Bmraila diMario Joaguin Croes 

Mario Joaquin Croes a nace na Aruba, na Lago Hospital, dia 16 di Augustus 1941. 

Nomber di Mario su tata ta Julio Conrado Croes, su nomber di cariño ta, “Juchi”. Su 
mama yama Ruperta Croes, conoci como “Betty”. Su tata ta diescinco aña mas bieu cu 
su mama. Mario a nace na Sta Cruz y ta ey el a crece tambe. E tin un ruman mayo y total 
nan ta diesun ruman. E ta number dos. Mario tin un partner pa hopi aña caba. Su nomber 
ta Candelaria Petronilia Koolman. Su fecha di nacemento ta 2 di februari 1956. Mario tin 
tres yiu, e prome ta Arondino Croes, su fecha di nacemento ta 5 di september 1964, e di 
dos ta Alvin Francis Croes, su fecha di nacemento ta 29 di januari 1966 y e di tres ta un 
yiu muhe, Marilinda Ariana Croes, kende a nace dia 7 di augustus 1989. Mario tin mas 
rumannan cu tabata tocado di un instrumento musical. Entre nan, su ruman difunto Armando Croes (Mando), 
kende tabata un guitarista. E1 a studia na conservatorio y Mario tin otro ruman difunto Frans, tambe Robby y 
Robert ta toca guitara. Un otro ruman Romeo, a participa den hopi tumba festival tempo di camaval cu e 
cohunto di Brazil Sensacion del Caribe. Mayoria di e rumannan tabata toca y nan yiunan tambe, pero nan no a 
uza e tocamento como nan profesion. 



Segun Mario el a biba e bida artistlco cu hopi disciplina 

Segun Mario 
cu musica a 
UiD’e hopi 
parti di mun- 

Como musico Mario a topa hopi hende, musico, amistad y hopi alegria. E ta bisa cu e 
musica a hib’e hopi parti di mundo; el a yega di toca na Corsou, Venezuela, Puerto 

Rico, Mexico, Merca y Hulanda, Cu e trio nan a bay diferente luga pa representa 

Aruba. Mario ta bisa cu e parti ey ta bunita, el a biba bon y dushi, es decir door di 
tabata un musico, cu disciplina el a dedica hopi ora na musica y semper esaki ta tene bo 
alegre y contento. Musica no ta caba! Tur dia algo nobo ta bin acerca y esey ta e parti 
bunita di dje y cada bes bo ta topa cu musiconan grandi. Esey ta loke ta haci e bida 
musical mas interesante. 

l bida artistico 

Na edad di nuebe pa diescuater 
aña, esey ta mas o menos na 1950, 
Mario a hay’e ta bay biba cerca 

Mo Frans yiu di Mo Tito. Nan 
tabatin e cohunto Folklorico 
Arubano. Hopi biaha e tabata 
presencia ensayonan di e cohunto 
y esey a dun’e gana pa e tambe 

MjjJj 

forma di ta parti di esaki, pues no 
presenta un solo historia. Anto 
durante e comedianan ey, nan a 
cuminsa toca cu e trio den e parti 
di presentacion di e comedia. 

Nan a actua tambe como 
comediante y tambe como 
musico cu e trio. Nan tabatin un 


Mo Frans mes y su tata tambe, ta 
toca guitara. Nan a cuminsa yud’e 
pa e por a cuminsa toca. Su tata a 
regal’e un guitara. Cu su diestres 
aña, el a bay scol di musica, 
Ambaanse Muziek School e 
tempo ey. E1 a tuma les cerca Sr. 
Stam na Club San Martin na Santa 
Cmz durante un aña, anto asina ey 
el a drenta e mundo musical. 


E tabatin amigonan cu ta tuma les 
hunto cu ne. Nan ta practica hunto 
de bes en cuando y asina nan a bin 
riba e idea pa forma un trio e tempo 
ey. Cu su diescuatro aña nan a 
forma e trio Los Madrigales. Cu e 
trio nan a participa na algun 
comedia tambe. E tempo ey nan ta 
yama nan: belada, ?) e cabaret, pues 
nan kiermen comedia, pero den 


nan, mas o menos na aña 1956 pa 
1957 cu nan a participa den dos 
comedia. Durante di e periodo ey 
tambe, Mario a tuma les di 
trompet y el a forma parti di e 
presentacion “Nan cu nan”. 

Mario a toca trompet den un 
banda cu nan a forma bou 
direccion di Donny Pieters. E ta 
corda un di e piesanan tabata 

“Piano merengue”. Tabatin mas 
piesa cu nan a toca cu e ta corda y 
asina ey Mario a sigui drenta e bida 
musical. Mas o menos na aña 1958 
nan a organisa e unico festival di 
trio na Aruba. E tempo ey a 
participa 30 diferente trio, anto e 
honor grandi ta cu nan tabata jong 
cu e Trio Los Madrigales. Mario 
mes tabata tin 17 pa 18 aña. Nan a 
participa hunto cu trionan famoso 
di Aruba e tempo ey. 


Mario a forma parti tambe di un grupo 
comico cu yama, Los Wois Wois. E grupo 
comico a pidi Mario pa e bin forma parti, 



Cu tur e eflafl 


hoben cu nan 


tabatin, di a sali 


na di dos luga. 


Esey ta un parti 


hopi historico pa 


Mario. 


Anto e ta corda Trio Los 
Conquistadores a sali na prome 
luga y Los Madrigales a haya e 
honor, cu tur e edad hoben cu nan 
tabatin, di a sali na di dos luga. 

Esey ta un parti 

hopi historico pa Mario. Pasobra na 
edad jong nan a competi cu trionan 
cu ta existi hopi aña caba. 
Indudablemente e ta un logro 
grandi pa nan. Tambe e por bisa cu 




*■ 



Participacion di Trio Los Nadrigales 



pasobra nan tabatin mester di un 
guitarista. E mesun grupo tabata 
forma parti tambe di e comedia 
beladanan ? cu nan a haci, pues 
nan conoce Mario. E1 a bay 
presenta hunto cu nan den 
diferente teatro na Aruba, 
cantando y haciendo chistenan 
comico prome cu e peliculanan 
cuminsa e tempo ey. No tabatin 
hopi actividad na Aruba, pasobra 
e tempo ey, ta teatro di cine 
tabatin y clubnan social. Asina ta, 
cu tur hende hopi biaha ta bay 
wak pelicula. 


Dedicacion y eslilo musical 


Guitara ta e instrumento cu mas Mario a dedica su 
mes durante henter su bida. Fuera di guitara, tambe 
Mario a siña toca cuatro, mandolin y despues el a 
specialisa su mes hopi den fio. Pero e fio mas tanto 
e ta uz’e na fin di aña p’e core e paranda di dande. 
Durante henter aña Mario ta practica riba su fio. Cu 
guitara bo ta practica prome con bo ta posiciona bo 
dedenan, con pa tene e guitara y di dos bo tin cu siña 
diferente posicionnan cu tin riba guitara. Bo tin 
prome, segundo y tercero, pero ta posicionnan cu bo 
mester siña. Ora bo toca un akkoord bo por toc’e na 
diferente luga y tur esey bo tin cu practica pa bo sa 
nan, ora bo ta toca. Den forma di trio nan no ta toca 
cu partitura y bo no ta ensaya cu partitura tampoco. 


Ta conhuntamente e trio ta sinta, scucha e cancion y 
siña e melodia, anto nan ta busca e akkoordnan. E 
tempo aya, ciencia no ta di e avansa cu bo ta haya un 
partitura di un cancion unda cu ta. Pues, nan tin di 
scucha, busca e akkoordnan, anto hopi biaha nan mes 
ta aplica cierto akkoordnan cu nan ta desea. Den trio 
nan ta canta y e persona cu tin e miho bos ta canta e 
prome bos, e otro ta canta e di dos bos y e ultimo ta 
canta e di tres bos. Mario ta kere cu e ritmonan mas 
dificil, ta ora bo ta haya bo ta toca un danza. Mas leu 
despues, bo ta bay over den ritmonan 
intemacional manera calypso etc. cu ta ritmonan mas 
dificil pa bo siña. Pero bo tin cu busca yudansa. 


Desaroyo musical 


Mario a toca cu trio Madrigales for di diescuatro te cu su binti aña. 
Despues den e mesun periodo, el a toca cu e gmpo comico Los 
Wois Wois. Mario a toca tambe durante e periodo ey cu Hermanos 
Musical. E1 a toca den gmpo hunto cu su rumannan, pero despues el 
a forma parti di Trio Los Conquistadores. E1 a toca nuebe aña hunto 
cu Toni Thijsen cu diferente integrantenan. Pero prome cu esey, el a 
toca cu otro Trio di Balashi cu harpa y cuatro. 

E la toca cu trio na Hulanda durante e periodo ey, 
ora el a bay cu vakantie pa shete luna. Tambe 
despues di 1980 mas o menos, Mario a bin join Trio 
Los Arubeños y cu nan e ta tocando te awe. Pero du- 
rante cu Mario ta toca cu trio los Arubeños, tambe el 
a toca cu mariachi. Nan tabatin mariachi Universo. 
Awor e tambe ta forma parti di Rondalla Universo di 
Aruba y asina ey, el a forma parti di diferente grupo. 
e.o tambe di dande. Cu tur esaki, bo ta haya un 
experencia musical hopi grandi y valioso. 


Grabacionnan realisa 


Door cu Mario a bay yuda un primo di dje traha un 
introduction pa un cancion cu e a compone anto esey a motiva 
Mario pa e bay traha un piesa pa su mes. Mario a yega na un 
introduccion bunita cu el a gusta e melodia asina hopi cu el a 
dicidi cu e ta bay compone un cancion su mes. Mario a yega na 
un cantica di cumpleaños na Papiamento cu e titulo 
“Cumpleaños” conoci como “Fecha Glorioso”. Despues a sigui 
“Recuerdo Penoso “, “Abo t’esun”, “Testigonan di Amor”, “Un 
canto di bo yiu”, “B’a declara mi” y Mario a graba tambe un 
cantica di Pasco titula “Un Pasco feliz”. 



Mario tin na tur, shete grabacion realisa. 
E prome cu Mario a haci ta ora cu e 
tabatin mas o menos diesnuebe aña. 





Acontecimento cu Hario a considera mas importante den e bida artistico 


E no por lubida e momento cu su composicion a sali na di dos luga den e unico 
festival di cancionan Mexicano na Papiamento. E di dos, ta ora cu nan a participa 
cu su composicion “Un canto di bo yiu” den e festival di Himno y Bandera a sali 
na prome luga. Esaki ta e momentonan cu bo ta sinti alegria. Tambe e por bisa e 
momento cu nan a haci grabacion cu cuarenta diferente Trio Intemacional. Esey 
pa Mario ta algo hopi grandi. Tambe tur e biahanan cu nan a representa Amba 
den exterior. Nan a yega di bay Merca na seis estado, hunto cu oficina di turismo, 
pa representa Amba musicalmente. Esaki ta momentonan grandi cu bo ta 
representando bo pais. 

Sugerencia pa iuturo generacion 


Mario ta haya cu e parti bunita di e bida musical ta pa bo yega na un nivel halto den musica. E mayoman 
mester guia nan yiunan pa nan drenta e parti di bida musical. E por ta algo otro tambe, por ehempel cantante 
of bailarina, loke sea, pero ta importante pa guia nan yiunan pa nan drenta e bida di arte of deporte. E lo bira 
parti di nan bida, anto ora cu nan ta cuminsa bira mas grandi nan ta cuminsa bay scol pa amplia e 
conocemento mas ainda riba e ramo cu nan ta dedica na dje. Nan ta bay crece cu ne y cuminsando na un 
edad hoben, nan por yega hopi leu. 

